དེ་ནི་རང་མཚན་དུ།འགན་ཁུར་མེད་པའི་སློང་མོ་བ་ཁྱུ་གཅིག་རེད་ཟེར་ཡང་ཐལ་མི་ཆེ་བར་ཐག་གིས་ཆོད།གྲྭ་ལོག་མེད་པའི་དགོན་སྡེ་དག་ནི་གྲྭ་ལོག་དང་གྲྭ་བ་རྣམ་དག་གི་ཁྱད་པར་མེད་པའི་འདུས་སྡེ་ཞིག་ཡིན་པས།ཚོགས་པ་དེས་ཡང་སྙིང་ཅི་ཞིག་འཚོལ་གྱིན་ཡོད་པ་བསམ་གཞིག་བྱེད་དགོས་པ་ཞིག་ཏུ་སྣང་།གྲྭ་ལོག་མང་བའི་དགོན་སྡེ་དེ་ནི་འདུལ་ཁྲིམས་དར་བའི་ཆོས་སྡེ་དངོས་མ་དེ་ཡིན་ཏེ།སྔོན་བཅོམ་ལྡན་འདས་ཞལ་བཞུགས་པའི་སྐབས་ལའང་འདུལ་ཁྲིམས་དང་འགལ་བའི་དགེ་སློང་དང་དགེ་སློང་མ་དཔག་མེད་ཅིག་བྱུང་མྱོང་བ་དག་ལའང་།ལྟུང་བ་སྡེ་ལྔའི་ལྕི་ཡང་ལ་དཔག་ནས་ཆད་ལས་ཆེ་ཆུང་ཅི་རིགས་ཤིག་བཅད་མྱོང་།དེ་ནི་ཆེས་རྒྱུན་ལྡན་ཞིག་ཡིན་ཞིག་ཡིན་ལ།མ་ཟད་འདུལ་འཛིན་པ་སོ་སོའི་བསླབ་པར་སླད་སྐྱོན་མི་ཤོར་བའི་ཁེ་ཕན་ཡང་མང་པོ་ཞིག་མཆིས་སོ།།